สังเกตเห็นสัญญาณปลวกขึ้นบ้าน ศึกษาลักษณะภายนอกของปลวก กำจัดปลวก
ปลวกสามารถสร้างความเสียหายแก่บ้านเราได้ ถ้าหากปลวกบุกบ้านเราแล้ว เราจะสังเกตเห็นสัญญาณความเสียหาย เช่น  เมื่อลองเคาะไม้ ก็จะได้ยินเสียงกลวง สังเกตเห็นว่าพื้นและเพดานทรุด เป็นต้น การเห็นไม้เริ่มแตกผุและสีหลุดลอกร่อนก็อาจเป็นอีกสัญญาณหนึ่งเช่นกัน เรามักจะได้ยินเสียงของปลวกบ่อยๆ ก่อนที่จะเห็นตัวมันซะอีก บางครั้งพวกปลวกทหารจะใช้หัวของพวกมันเคาะภายในผนังของเรา ถ้าเราได้ยินเสียงเคาะภายในบ้าน นี้อาจเป็นสัญญาณที่แสดงว่าปลวกขึ้นบ้านเราแล้ว การเห็นมูลปลวกก็เป็นอีกสัญญาณหนึ่งที่แสดงว่าปลวกบุกบ้านเราแล้ว มูลปลวกจะมีลักษณะเป็นเม็ดล็กๆ เราจะเห็นมูลปลวกใกล้บริเวณผนังหรือบริเวณอื่นที่ปลวกอยู่ ถ้าเราสังเกตเห็นกองเม็ดนี้ แสดงว่าปลวกขึ้นบ้านแล้ว ปลวกใต้ดินจะใช้มูลของมันเป็นวัสดุสร้างอุโมงค์ ฉะนั้นเราอาจไม่เห็นมูลของปลวกชนิดนี้ในบ้านของเราก็ได้ ปลวกมักจะสร้างทางเดินจากโคลนและดิน ทางเดินปลวกจะช่วยปกป้องปลวกจากนักล่าและแสงแดด ถ้าพบเห็นทางเดินปลวกที่ผนังนอกบ้าน แสดงว่ามีปลวกขึ้นบ้านเรา โครงสร้างของทางเดินปลวกจะดูเหมือนโคลนและมีสีน้ำตาลเข้ม ปลวกมักจะใช้เวลาสร้างทางเดินปลวกชั่วข้ามคืน ฉะนั้นเราอาจสังเกตเห็นว่าจู่ๆ ก็มีทางเดินปลวกโผล่ขึ้นมาในตอนเช้า ปลวกจะหน้าตาคล้ายมด จึงต้องจับตัวมันมามองดูใกล้ๆ ถึงจะสามารถเห็นความแตกต่างได้ ถ้าเป็นไปได้ เราจะต้องจับปลวกให้ได้สักตัวและส่องดูด้วยแว่นขยายหรืออุปกรณ์ที่ช่วยทำให้มองเห็นตัวมันได้อย่างชัดเจน ใช้นิ้วโป้งและนิ้วชี้จับปลวกอย่างเบามือ  นำปลวกมาใส่โหลแก้วไว้เพื่อจะได้ดูลักษณะของมันได้ จะนำปลวกที่ตายแล้วมาศึกษาก็ได้ แต่การสังเกตลักษณะของปลวกตอนเป็นๆ จะง่ายกว่า จับปลวกอย่างเบามือด้วย ถ้าจับแรงเกินไป เราอาจบี้มันตายได้ ปลวกมีปีกและหนวดที่แตกต่างจากมดอย่างชัดเจน ฉะนั้นทางเดียวที่จะรู้ว่าแมลงตัวนั้นเป็นมดหรือเป็นปลวกกันแน่คือดูที่ปีกและหนวดของมัน  ปลวกมีปีกทั้งหมด 4 ปีก ทุกปีกจะมีขนาดเท่ากันและขนาดพอๆ กับร่างกายของมัน แต่ปีกของมดจะมีขนาดที่ต่างกัน ปลวกจะสลัดปีกหลังจากรวมกลุ่มกัน ฉะนั้นปลวกที่เราจับมาอาจไม่มีปีกก็ได้ ปลวกมีหนวด 2 เส้นและหนวดมีลักษณะตรง หนวดของมดจะค่อนข้างโค้ง สังคมปลวกมีทั้งหมด 3 วรรณะซึ่งได้แก่ ปลวกสืบพันธุ์ ปลวกงาน และปลวกทหาร ถ้าเห็นปลวกที่มีลักษณะแตกต่างกันไปบ้าง แสดงว่าปลวกพวกนั้นมีวรรณะต่างกัน  ปลวกสืบพันธุ์จะมีสีน้ำตาลเข้มหรือสีดำ นี้เป็นปลวกที่เราควรนำมาตรวจสอบ ปลวกงานไม่มีปีกแต่มีหนวด ตัวปลวกงานจะมีสีขาวและบางครั้งก็โปร่งใส ปลวกทหารไม่มีปีกและลำตัวเป็นสีน้ำตาล มีกรามอยู่ใกล้หัวและมีหนวด เราไม่จำเป็นต้องใช้ไม้บรรทัดวัดขนาดตัวของปลวก เพราะการวัดนั้นทำได้ยากอยู่แล้ว แต่พยายามกะขนาดอย่างคร่าวๆ ปลวกจะมีลำตัวยาวประมาณ 3/8 นิ้ว (0.95 ซม.) ปลวกอาจสร้างความเสียหายให้แก่บ้านของเราได้มาก จึงควรให้ผู้เชี่ยวชาญมาจัดการปลวกให้เราจะดีกว่า ฉะนั้นถ้าสงสัยว่าบ้านของตนเองมีปลวก จ้างบริษัทกำจัดปลวกมาจัดการให้เราซะ  เลือกบริษัทกำจัดปลวกที่มีใบอนุญาตประกอบกิจการ มีผู้เชี่ยวชาญที่ได้รับการรับรอง และถ้ามีรางวัลการันตีงานด้านนี้ก็จะยิ่งดีเข้าไปใหญ่ ลองติดต่อบริษัทกำจัดปลวกสัก 2 หรือ 3 บริษัทเพื่อประเมินค่าใช้จ่ายที่จะต้องใช้ในการกำจัดปลวก ค่าใช้จ่ายในการกำจัดปลวกอาจสูง ฉะนั้นเราจึงต้องพิจารณาจนกว่าจะมั่นใจว่าบริษัทที่จ้างมานั้นกำจัดปลวกได้อย่างมีประสิทธิภาพสมราคา ปลวกอาจสร้างความเสียหายให้กับบ้านของเราก็จริง แต่พวกมันจะสร้างความเสียหายอย่างช้าๆ ฉะนั้นพยายามเลือกบริษัทกำจัดปลวกให้ดีๆ ถ้ามีบริษัทใช้กลยุทธ์การค้าสร้างความกลัวให้เราเพื่อกดดันให้เซ็นสัญญากำจัดปลวกโดยเร็ว ให้คิดไว้ก่อนว่าบริษัทนี้อาจไม่ใช่บริษัทกำจัดปลวกที่ดี โดยปกติจะมีการพ่นน้ำยาและใช้ยาฆ่าแมลงในการกำจัดปลวก  อาจขอให้ผู้เชี่ยวชาญใช้วิธีกำจัดปลวกแบบไม่ต้องใช้สารเคมีก็ได้ ถ้าเราไม่สะดวกให้ใช้สารเคมีกำจัดปลวก เราอาจต้องปรึกษาเรื่องวิธีกำจัดปลวกกับผู้เชี่ยวชาญเพื่อจะได้วิธีการที่เหมาะสมกับเรา นอกจากจะต้องตัดสินใจว่าจะใช้เหยื่อล่อหรือพ่นน้ำยาแล้ว เราต้องถามผู้เชี่ยวชาญว่าเราต้องกำจัดปลวกบริเวณไหนบ้าง ต้องกำจัดปลวกเฉพาะบางจุด ต้องกำจัดปลวกบริเวณรอบบ้าน หรือต้องกำจัดปลวกทั่วทั้งบ้านเลย เมื่อใช้สารเคมี บริษัทกำจัดปลวกจะให้คำแนะนำแก่เราเพื่อป้องกันไม่ให้เราได้รับอันตรายจากสารเคมีที่บริษัทใช้ เราอาจต้องไปอยู่ข้างนอกสักพัก หรือพาสัตว์เลี้ยงออกไปที่อื่นก่อน  เราอาจต้องปรึกษาแพทย์ หากตนเองมีโรคประจำตัวซึ่งอาจกำเริบขึ้นได้ หากสัมผัสสารเคมี การกำจัดปลวกนั้นยุ่งยากซับซ้อนและต้องใช้ความเชี่ยวชาญ ฉะนั้นเราจึงไม่ควรกำจัดปลวกด้วยตนเอง จ้างบริษัทกำจัดปลวกมาจัดการให้ดีกว่า ถ้าต้องการกำจัดปลวก ปรึกษาผู้เชี่ยวชาญก่อนเสมอ
สังเกตเห็นการเปลี่ยนแปลงภายในบ้าน. ได้ยินเสียงของปลวก. เห็นมูลปลวก. เห็นทางเดินปลวกที่ผนัง. จับปลวกมาศึกษาลักษณะภายนอกของมัน. ดูที่ปีกและหนวด. รู้ไว้ว่าสังคมปลวกมีสามวรรณะ. ดูขนาดของปลวก. จ้างบริษัทกำจัดปลวก. ปรึกษาผู้เชี่ยวชาญเรื่องวิธีกำจัดปลวก. ทำตามคำแนะนำของผู้เชี่ยวชาญ. อย่ากำจัดปลวกด้วยตนเอง.
https://www.wikihow.com/Identify-a-Termite https://www.wikihow.com/Identify-a-Termite https://www.wikihow.com/Identify-a-Termite
Observing Signs of an Infestation Examining Physical Characteristics Dealing with an Infestation